***Китап яратучы баланы ничек тәрбияләргә?***

-Баланың беренче китаплары төсле, матур, рәсемле булырга тиеш, шулай булса бала аны укыганчы ук аның белән кызыксына башлый.Шул ук вакытта китап иллюстрацияләрдән генә дә тормаска тиеш, чөнки аның мәгънәсен аңласа, баланың ул китапны укыйсы килмәс.

-Әгәр дә китап кечкенә бүлемтекләргә бүленсә яхшырак булыр, яки бер китап үзенә берничә әсәр алса да бик яхшы.

-Моңа олылар да битараф булмаска тиеш, балага китапны укып бетергәч аның эчтәлеге белән кызыксыныгыз, баланы мактагыз.

-Уку культурасын да тәрбияләргә кирәк, әгәр дә бала ул китапның бер битен калдырып өченчесен укып, артын карап укыса бу тискәре ягы, китапны эзлекле рәвештә укырга өйрәтергә кирәк.

-Олылар кичләрен балага китапны үзләре укырга да тиеш, бу бала белән мөнәсәбәтләрне рухи яктан яхшырта.

--Балалар әти-әниләрен китап укыганын күрергә тиеш, чөнки ул олыларга охшарга тырыша.

-Өйдә балаларның үз библиотекасын булдырып, ул еш тулыланып һәм яңарып торсын иде.

-Үзегезнең кечкенә вакытта яраткан китабыгызны эзләп табыгыз, аның турында балага сөйләгез.

-Аны балагызга кычкырып укыгыз, ул китап сезнең тормышта ничек ярдәм итте, сезнең тормышыгызда ул китапның роле турында сөйләгез.

-Кечкенә генә гаилә көндәлеге булдырыгыз, анда һәрбер кеше укыган китабыннан кичерешләрен язып барсын.

